Fragmenty mesta

Nové Zámky

Zoznam stredoškolských autorov

Alexandra Kiššová

M. Nociar

A. Ančinová

Petra Halmešová

Ostružlíková

L. Szikora

Absolventka Dievčenskej odbornej školy

Valéria Osztatná – Loomis

Na knižke spolupracovali:

Michal Březina – obálka knižky

Jakub Varmuža – úpravy fotografií

Petra Gregárková – editor

Vydalo: MEA2000 o. z.

všetky autorské práva vyhradené

ISBN 978-80-560-0322-0

Predslov

Vydavateľstvo elektronických kníh MEA 2000 o. z. (Mladá éra autorov nového tisícročia), so sídlom v Nových Zámkoch je úspešné na trhu už 14 rokov. Distribúcia kníh je najmä na Slovenku a v Českej republike. Diela začínajúcich i skúsených autorov spracovávame vo forme e-book a CD za pomoci zamestnancov v našej chránenej dielni. 

Na rok 2017 sme vyhlásili projekt “Nové Zámky očami študentov“. Našim cieľom bolo zapojiť študentov, rozvíjať ich fantáziu, chuť niečo dokázať a podieľať sa na spoločne vytvorenej knižke. Ako vydavateľstvo elektronických kníh sa zaujímame o nové technológie a využitie modernej techniky práve v súvislosti so záľubami mladých ľudí. Naším cieľom bolo v nich vzbudiť záujem o moderné spracovanie kníh, možnosť vyskúšať si prácu autora, spolupracovať v tíme ľudí, ktorí majú rovnaký cieľ a chuť niečo spoločne dokázať. Veríme, že študentov činnosť na knižke bavila, že sa tým posilnil ich záujem o históriu mesta a prehĺbila sa úcta k existujúcim hodnotám. V knižke nájdete informácie o založenie mesta, jeho histórii, pamiatkach aj súčasnosti, tak, ako ju spracovali jednotliví autori. Sú doplnené mapkami a fotografiami, aby žiadny návštevník mesta nemusel hľadať, kam sa má ísť pozrieť.

Za realizačný tím vydavateľstva MEA2000 o. z., Kristián Kitlei

Predstavenie Nových Zámkov

letecké zábery na mesto

zdroj: fotoalbum Nových Zámkov

(nemecky Neuhäusel, maďarsky Érsekújvár, turecky Uyvar) je mesto na juhu Slovenska v nadmorskej výške 119 m n.m. s rozlohou 72 565 km². Je okresným mestom v Nitrianskom kraji a leží v rovinatej krajine Podunajskej nížiny (Poddunajského regiónu) u rieky Nitry so súradnicami 47°59′8″ s. š., 18°9′28″ v. d.  Umiestnenie je na strategicky dôležitej dopravnej spojnici medzi Bratislavou a Budapešťou a postupom času tu vznikol potravinársky a konzervárensky priemysel a taktiež železničná stanica, ktorá odštartovala rast dnešného mesta - dnes sú Nové Zámky dôležitým železničným uzlom Slovenska. Prvá písomná zmienka je z roku 1573. V roku 2015 tu žilo 38 721 obyvateľov a hustota obyvateľstva je 530 obyv. / km².

Nové Zámky sa nachádzajú na juhu Slovenska

zdroj: google mapy

mesto má rozlohu 72 565 km² a leží v Nitrianskom kraji

zdroj: google mapy

Historický a demografický vývoj obyvateľstva Nových Zámkov:

zdroj: google mapy

tému spracovala: Gregárková

MESTSKÝ ERB

Erbovým vyobrazením mesta Nové Zámky je v zelenom štíte strieborná, v pôdoryse zobrazená hviezdicovitá proti turecká pevnosť. Tvorcovia erbu niekdajšie opevnenie zobrazili v našej tvorbe celkom ojedinelým spôsobom, a to v pôdoryse s typickými šiestimi predsunutými baštami trojuholníkového tvaru. V strede pevnosti je symbolizované kruhové námestie, z ktorého sa rozbieha šesť ulíc smerujúcich do stredov bášt. Erbovou listinou zo 16. februára 1843 Ferdinand V. potvrdil mestu používanie tohto erbu.

PEČAŤ MESTA NOVÉ ZÁMKY

Mestskú pečať tvorí erb s kruhopisom: Mesto Nové Zámky. Pečatidlo pečate uschováva primátor.

MESTSKÁ VLAJKA

Vlajka mesta je zložená z dvoch vodorovných pruhov, zeleného a strieborného priečne delená v pomere 1 : 1 (opačne položené farby má vlajka Nového Mesta nad Váhom).

Horná polovica je strieborná (možno nahradiť bielou), dolná polovica je zelená. Podobne ako ostatné vlajky miest na Slovensku, i ona je ukončená tzv. lastovičím chvostom (rozmery sú 2 : 3). Mestskú zástavu používa primátor a orgány mestského zastupiteľstva pri slávnostných a oficiálnych príležitostiach mestského charakteru, a to vyvesením na budovách, v ktorých sídlia alebo na budovách a v sieňach, v ktorých sa koná slávnostné zhromaždenie.

zdroj obrázku erbu, pečate a vlajky: stránky mesta Nové Zámky

História mesta

Dejiny územia

PRAVEK A PROHISTORICKÉ OBDOBIE

Oblasť mesta bola obývaná už v mladšej kamennej dobe. Na jeho území sa vyskytli archeologické nálezy keramiky želizovského typu. Obyvatelia z tohto osídlenia sa zaoberali poľnohospodárstvom a chovom domácich zvierat. Počas archeologických výskumov boli nájdené aj hroby z bronzovej doby. Obyvatelia z doby bronzovej popol zosnulých ukladali do urien. V hroboch sa nachádzali okrem urien aj nálezy rôznych šperkov a náradia.V oblasti niekdajšej usadlosti Nyárhíd boli nájdené predmety, pochádzajúce z lúpežníckych výprav. V časti chotára obce Bajč-Ragoňa je výskyt nálezov z železnej doby, z 5 – 3. storočia pred Kristom. Ide o väčšinou žiarové skítsko-trákske hroby, v ktorých bolo uložených aj niekoľko železných predmetov a kotúčových keramík. Z 2. storočia pred Kristom pochádzali rímske náhrobné kamene, ktoré boli spolu s rímskymi značenými tehlami zabudované do mlyna Kleinových (mlyn bol v roku 1972 vyhodený do vzduchu).

STREDOVEK - PRÍCHOD SLOVANOV

Na dohľad od Nových Zámkov, v časti chotára obce Bajč – medzi kanálmi sa nachádzala slovanská osada so slovanským pohrebiskom zo 6. storočia. Hrubé črepy ponúkajú svedectvo o tom, že do močiarov dnešného Bajča prišli Slovania už počas jednej z prvých kolonizačných vĺn. V juhozápadnej časti mesta bol odhalený najväčší avarsko-slovanský cintorín zo 7.-9. storočia. Bolo tu nájdených spolu 528 hrobov, z ktorých je 12 jazdeckých. V hroboch sa nachádzali aj náhrdelníky, prstene, bronzové náušnice, keramika a zvieracie kosti. Osídlenie bolo pravdepodobne remeselnícko-obchodného charakteru a ležalo na trase historickej cesty Via Bohemica („Česká cesta”, neskôr Via Magna, „Veľká cesta”). Ďalší nález slovanského sídliska a pohrebiska na území mesta pochádza z obdobia Veľkej Moravy.

NYárhíd, Lék,Gúg,Györök

V 10. storočí prišli na toto územie starí Maďari (nález staro maďarského pohrebiska), ktorí sa tu prvýkrát usadili až v 11. – 13. storočí. Z 11. storočia pochádza aj nález slovanského pohrebiska. Z týchto skorých usadlostí sú odkryté štyri: Nyárhíd, Lék, Gúg, Györök (Ďorok).

pamätná tabuľa na chodníku M.R. Štefánika (pozn. od hlavného námestia)

zdroj: vlastné fotografie

Počas stredoveku mesto ešte neexistovalo. Jeho dejiny sú preto totožné s dejinami uvedených štyroch osád, ktoré sa nachádzajú v jeho súčasných častiach. Osady boli pripojené k mestu až v roku 1691. Obec Nyárhíd (slov.: „letný most“ alebo „Letomostie“) sa rozprestierala asi 3 km na sever od dnešného centra. Prvá písomná zmienka o obci sa datuje do roku 1183, kedy obec mala most na rieke Nitra, na ktorom vyberali mýto. Cez obec prechádzala cesta Via Magna, ktorá spájala Budín s Prahou. Druhá dôležitá cesta viedla na sever, do Prievidze. Nyárhíd bola kráľovská usadlosť do roku 1245, kedy Belo IV. daroval obec Kumánom, ktorí dostali viacero dedín na okolí. Od roku 1295 bola obec majetkom ostrihomskej arcidiecézy. Obec Lék ležala severne od križovatky komárňanskej a nesvadskej cesty, na ľavom brehu rieky Nitra. Obec patrila rodu Poznaňovcov (Pázmány). V roku 1317 sa aj táto obec dostala do rúk ostrihomského arcibiskupa. Obec Gúg pravdepodobne dostala svoje meno od svojho zakladateľa. Gúg sa rozprestieral 2,5 km od dnešného centra na ľavej strane rieky Nitra, pri lese Berek. Obec sa po prvýkrát spomína v roku 1295, kedy ju kúpila ostrihomská kapitula od johanitov zo Stoličného Belehradu. Obec Györök (niekedy aj Gyorok) sa rozprestierala na brode medzi Dvory nad Žitavou a Nyárhídom. Prvá zmienka o nej pochádza z roku 1247.

tému spracovala: Gregárková

zdroj: wikipédia